google/wiki40b huggingface dataset:
बाघ की गुफाएँ

बाघ गुफाएं, मध्य प्रदेश में धार जिले से ९७ किलोमीटर दूर विन्ध्य पर्वत के दक्षिणी ढलान पर हैं। ये इंदौर और वडोदरा के बीच में बाघिनी नदी के किनारे स्थित हैं। 
इन गुफाओं का सम्बन्ध बौद्ध धर्म से है। यहां अनेक बौद्ध मठ और मंदिर देखे जा सकते हैं। इन गुफाओं में चैतन्य हॉल में स्तूप हैं और रहने की कोठरी भी बनी हैं जहाँ बोद्ध भिक्षु रहा करते थे।
कुछ इतिहासकार इन्हें चौथी और पांचवी सदी में निर्मित मानते हैं, अधिकतर ७ वीं सदी में। 
अजन्ता और एलोरा गुफाओं की तर्ज पर ही बाघ गुफाएं बनी हुई हैं। इन गुफाओं में बनी प्राचीन चित्रकारी मनुष्य को आश्चर्य में डाल देती है। इन गुफाओं की खोज 1818 में डेन्जर फील्ड ने की थी। माना जाता है कि दसवीं शताब्दी में बौद्ध धर्म के पतन के बाद इन गुफाओं को मनुष्य ने भुला दिया था और यहां बाघ निवास करने लगे। इसीलिए इन्हें बाघ गुफाओं के नाम से जाना जाता है। बाघ गुफा के कारण ही यहां बसे गांव को बाघ गांव और यहां से बहने वाली नदी को बाघ नदी के नाम से जाना जाता है।
२२२२ ईसा पूर्व

२२२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सीआईडी: स्पेशल ब्यूरो

कहानी

सीआईडी पिछले १० वर्षो से लंबित पड़े कई आपराधिक मामलों को हल करने हेतु एक नए दल का गठन करती है। जिसका नाम सीआईडी: स्पेशल ब्यूरो रखा जाता है।
प्रतिज्ञा

प्रतिज्ञा (promise) किसी व्यक्ति द्वारा किसी चीज़ को करने या न करने के लिए स्वयं को प्रतिबद्ध करने की प्रक्रिया को कहते हैं। कानूनी रूप से मान्य प्रतिज्ञाएँ संविदा (कॉन्ट्रैक्ट) में लिखी जाती हैं।
ओलिंपिक एयर

ओलिंपिक एयर (ग्रीक:Ολυμπιακή) यूनान की प्रमुख एजियन एरलाइन्स की सहायक एरलाइन्स है। इसकी स्थापना मूल रूप से यूनान की ओलिंपिक एरलाइन्स की निजीकरण के कारण हुआ था। ओलिंपिक एयर ने २९ सितम्बर २००९ मे अपनी पहली उड़ान भरी जबकि इसकी अधिकारिक रूप से स्थापना १ ऑक्टूबर २००९ से हुई। इसका मुख्य परिचालन केंद्र रोड्स इंटरनॅशनल एयरपोर्ट इसके सहायक परिचालन केंद्र के रूप मे कार्य करता है। इस एयरलाइन्स का मुख्य कार्यालय स्पार्टा नगर में आतन्स इंटरनॅशनल एरपोर्ट की बिल्डिंग संख्या ५७ मे स्थित है एवं इसका रिजिस्टर्ड पता कॉरोपी, क्रोपिया, ईस्टआफ्रिका है। यह एरलाइन ऑय.ऐ टी ऐ के कोड OA , जो की इसे ओलिंपिक एरलाइन्स से विरासत मे मिला है, का इस्तेमाल करती है जबकि इसका ICAO कोड OAL है।
२२ फ़रवरी २०१० को ओलिंपिक एयर एवं इसकी प्रमुख प्रतिद्वंदी एजियन एअरलाइन्स विलय की घोषणा की एवं इसके बाद एजियन ब्रांड को ख़त्म कर दिया गया। हालाँकि इस विलय को युरोपियन कॉंपिटेशन्स कमिशन की आपतियों के कारण २६ जन्वरी २०११ को वापस ले लिया गया। अंततः इस विलय को १० अक्टोबर २०१३ को युरोपियन कॉंपिटेशन्स कमिशन की मान्यता मिल गयी और अब ओलिंपिक एयर एजियन एरलाइन्स की एक सहायक एरलाइन्स है। इस समय इस के पास 14 बॉंबर्डियर डैश 8 विमानो का बेड़ा है।

इतिहास [संपादित करें]

पॅंतीयान प्रस्ताव [संपादित करें] १६ सितम्बर२००८ को यूनान की सरकार ने ओलिंपिक एरलाइन्स की व्यापक पुनःसंरचना की घोषणा की तथा पॅंतीयान एरलाइन्स की योजना के अंतर्गत ओलिंपिक को एक निजी एरलाइन्स के रूप मे फिर से लॉंच किया गया अप्रैल २००९ तक पैनथिओन एवं ओलिंपिक एरलाइन्स साथ साथ कार्यरत रहीं जिसके बाद ओलिंपिक एरलाइन्स बंद कर दी गयी और पैनथिओन इसके सभी प्रमुख मार्गों पर उड़ान भरने लगी। इसके बाद का नाम बदल ओलिंपिक कर दिया गयाऔर वह इसके ६ रिंग्स वाले लोगो का भी इस्तेमाल करने लगी। इस तरह नयी ओलिंपिक एरलाइन्स पुरानी ओलिंपिक एरलाइन्स की क़ानूनी उत्तराधिकारी नही मानी गयी एवं इसका पुरानी एरलाइन्स के किसी भी कर्मचारी अथवा संपाति पर सीधे तौर से कोई अधिकार नही रहा।

स्वामित्व[संपादित करें]

वर्तमान मे एजियन एअरलाइन्स की ओलिंपिक एयर मे १००% भागीदारी है। इसके लिए एजियन ने ७२ मिलियन यूरो के भुगतान का वादा किया था। एजियन ने २० मिलियन यूरो का भुगतान २२ ऑक्टोबर २०१२ को किया और शेष राशि पाँच समान वार्षिक किस्तों मे दी जानी है और पहली किस्त २३ ऑक्टोबर २०१३ को दी गयी. दोनो एअरलाइन्स के लोगो और ब्रांड पहले जैसे ही बने रहेंगे और दोनो एअरलाइन्स अपने अपने अलग-अलग विमान दस्तों तथा उड़ान गतिविधियों को चालू रखेंगी।

कोड साझेदारी समझौते [संपादित करें]

ओलिंपिक एअर का कई अन्य एअरलाइन्स जैसे के डेल्टा एअरलाइन्स, एटिहाड़, के एल एम, तारोम, आदि के साथ कोड-साझेदारी का समझौता था। एजियन द्वारा खरीद लिए जाने के बाद इन मे से अधिकतर समझौते समाप्त हो गये हैं। एजियन की सभी उड़ानो के लिए टिकट ओलिंपिक एअर की वेबसाइट से भी खरीदे जा सकते हैं।

ट्रॅवेलएर क्लब

ट्रॅवेलएर क्लब की स्थापना २००९ में ओलिंपिक एयर द्वारा नियमित रूप से यात्रा करने वाले यात्रियों की सुविधा के लिए की गयी थी. इसके सदस्य ओलिंपिक एयर तथा डेल्टा एरलाइन्स की उड़ानो,कार भाड़ा करने, होटेल बुक करने आदि सुविधाओं का प्रयोग करने पर "एयर माइल्स' प्राप्त करते थे। नवंबर १४,२०१४ को ट्रॅवेलएर क्लब का एजियन एरलाइन्स के अपने फ्रीक्वेंट फ्लाइयर कार्यक्र्म माइल्स & बोनस मे विलय कर दिया गया। समाप्त किए गये कार्यक्र्म द्वारा अर्जित किए गये माइल्स को जून १,२०१५ तक स्थानांतरित किया जा सकता था।
जिबूती का ध्वज

इतिहास

फ़्रेंच सोमालिलैंड की स्थापना से पूर्व तजूरा की सलतनत के ध्वज को ही इस क्षेत्र के लिए प्रयोग में लाया जाता था। जिबाउती के ध्वज की संरचना 1970 में हुई। इसे 1977 मे स्वीकृत किया गया।
ढाकेश्वरी मन्दिर

इतिहास

ढाका जाटों की राजधानी रही है अतः वर्तमान में जाट जाति में ढाका गोत्र अभी तक ढाका (बांग्लादेश की राजधानी)को अपना पवित्र स्थान मानते हैं और ढाका को अपनी प्राचीन राजधानी के रूप में संबंध दर्शाते हैं
चंगम

चंगम, तमिलनाडु के तिरुअंनामलाई जिले में चेय्यार नदी के तट पर स्थित कस्बा है, जो तमिलनाडु के प्राकृतिक विभागवाले उच्च प्रदेश के दक्षिणी पठार का ही एक भाग है।
गरमी में यहाँ का ताप 30 डिग्री से लेकर 35 डिग्री सें. तक तथा वार्षिक वर्षा 40 ईंच के करीब होती है। वर्षा यहां पर चक्रवातों से होती है। मिट्टी यहाँ की दोमट है, जिसका रंग ललाई लिए काला रहता है तथा बहुत ही उपजाऊ है। कपास, रागी, मूँगफली, आलू इत्यादि की उपज यहां बहुत होती है। केला, आम, इत्यादि के बगीचे भी यहाँ हैं।
विश्व बचत दिवस

विश्व बचत दिवस ३१ अक्टूबर को मनाया जाता है। इसकी स्थापना ३१ अक्टूबर १९२४ को इटली से हुई।
लौंगत्लाइ

इतिहास

लौंगत्लाइ गाँव की स्थापना १८८० ईस्वी में लाई सरदार हैहमुंगा लॉनचेऊ द्वारा की गयी थी, जो कि वर्तमान में वेंगपुई में स्थित है। इसका नाम "लौंगत्लाइ" पड़ा क्योंकि एक दिन सरदार हैहमुंगा लॉनचेऊ कालादान नदी में बह रही नाव को जब्त कर लिया था अतः इसका नाम लौंगत्लाइ पड़ा जहाँ "लॉङ्ग" का अर्थ नाव तथा "तलाई" का अर्थ जब्त करना है।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९५.२३% है। अन्य अल्पसंख्यक धर्म हिन्दू २.८१%, मुस्लिम १.२९%, बौद्ध ०.३७%, सिक्ख ०.०६%, तथा जैन ०.०२% हैं। ०.२२% लोगों ने अपने धर्म का उल्लेख नहीं किया है।

समुदाय

लाई यहाँ का बहुसंख्यक समुदाय है। यह एक जनजाति है जिन्हें म्यांमार के चिन राज्य के चिन लोगों के ही जातीय रूप से सामान माना जाता है। हालाँकि आजकल अधिकांश लाई लोग मिज़ो भाषा को ही अपनी प्रथम भाषा के रूप में प्रयोग करते हैं।

यातायात

हेलिकॉप्टर सेवा पवन हंस लौंगत्लाइ से अइज़ोल तक उपलब्ध है। अइज़ोल से लौंगत्लाइ के मध्य राष्ट्रीय राजमार्ग ५४ द्वारा २९६ किमी की दूरी है जो कि नियमित बस तथा जीप द्वारा जुड़ी है। रेल सेवा को भी लौंगत्लाइ तक विस्तार करने का प्रस्ताव है। कालादान मल्टी-मॉडल ट्रांजिट यातायात परियोजना, जो म्यांमार के सेत्प्यिपिन (कलेतवा) को जोड़ने वाला ६२ किमी लम्बा राजमार्ग है, के पूर्ण हो जाने के बाद लौंगत्लाइ भारत का केन्द्रीय बिन्दु बन जायेगा।

शिक्षा

यहाँ पर लौंगत्लाइ कॉलेज स्थित है जो कि मिज़ोरम विश्वविद्यालय से सम्बद्ध है।
नासिर काज़मी

नासिर काज़मी उर्दू के एक मशहूर शायर हैं इनका जन्म 8 दिसंबर 1925 को पंजाब में हुआ। बाद में यह पाकिस्तान जाकर बस गए। बंग-ए-नौ, पहली बारिश आदि इनके प्रमुख संग्रह हैं। इनकी मृत्यु 2 मार्च 1972 को हुई।
२४२५ ईसा पूर्व

२४२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राहा

राहा भारत के असम राज्य के नागांव जिले का एक कस्बा और विधानसभा निर्वाचन क्षेत्र है। यह कलांग ओर कपलि नदियों के किनारे है। यहाँ आसम के पहले मुख्यमंत्री का जन्म हुआ था।
भरौल गाँव, बछवारा (बेगूसराय)

भूगोल

ये एक गंगा का मैदानी क्षेत्र मे बसा हुआ गांव है।इसके उत्तर में नोन नदी है (जो की एक प्राकृतिक नहर की तरह है।)एवं दक्षिण व पुर्व में बालान नदी है। पस्चिम मे खेतिहर ज़मीन व आजाद अन्य गाव है
येहाँ साल के 3 महिने बारिश होती है -जुलाई से लेकर सितम्बर तक । येहाँ मध्यम स्तर की बारिश होती है सर्दिया समस्त उत्तर भारत की तरह दिसंबर से फ़रवरी तक ।(कम से कम तापमान 7-8डिग्री जा सक्ता है )
इस जगह की मुख्य फसल गेहूं ,सरसो,आलू इत्यादी है। आम व लीची के बाग भी येहाँ मिल जाते है
पूर्वी तटीय रेलवे

पूर्वी तटीय रेलवे (ईस्ट कोस्ट रेलवे), भारतीय रेलवे का एक ब्लू चिप रेलवे जोन है और अपने मौजूदा स्वरूप में 1 अप्रैल 2003 से अस्तित्व में है। तब से इस नई जोनल रेलवे का मुख्यालय भुवनेश्वर में कार्य कर रहा है। इस रेलवे के भौगोलिक अधिकार क्षेत्र का विस्तार तीन राज्यों, पूर्वोत्तर आंध्र प्रदेश के श्रीकाकुलम, विशाखापत्तनम और विजयीनगरम तथा छत्तीसगढ़ राज्य के बस्तर और दंतेवाड़ा जिलों एवं उड़ीसा के लगभग सभी हिस्सों में फैला हुआ है। इस प्रकार, ये एक लंबी तटीय जोन होने के साथ-साथ, इन क्षेत्रों में खनिज और अन्य प्राकृतिक संसाधनों की समृद्धता है जिसके कारण इस क्षेत्र में भारी औद्योगिक विकास होने वाला है।
इस क्षेत्र में कई खनिज आधारित उद्योगों के साथ, बड़ी इस्पात संयंत्र और रासायनिक उर्वरक संयंत्र आने वाले हैं और परिवहन की बढ़ती माँग को पूरा करने के लिए पूर्वी तट रेलवे एक मुख्य भूमिका निभाने के लिए तैयार है। पारादीप, विशाखापत्तनम और गोपालपुर जैसे प्रमुख बंदरगाहों में रेल की क्षमता में वृद्धि करने एवं माल निपटान की सुविधाएं बढ़ाने के लिए कई महत्वाकांक्षी योजनाओं की तैयारियां चल रही हैं। औद्योगिक गतिविधियों के प्रत्याशित विकास की मांग को पूरा करने के लिए, रेल की बुनियादी ढांचे में विकास हेतु वर्तमान विभिन्न परियोजनाओं पर कार्य चल रहा है।
न्‍यू मीडिया

इंटरनेट के प्रचार-प्रसार और निरंतर तकनीकी विकास ने एक ऐसी वेब मीडिया को जन्म दिया, जहाँ अभिव्यक्ति के पाठ्य, दृश्य, श्रव्य एवं दृश्य-श्रव्य सभी रूपों का एक साथ क्षणमात्र में प्रसारण संभव हुआ। यह वेब मीडिया ही ‘न्यू मीडिया’ है, जो एक कंपोजिट मीडिया है, जहाँ संपूर्ण और तत्काल अभिव्यक्ति संभव है, जहाँ एक शीर्षक अथवा विषय पर उपलब्ध सभी अभिव्यक्‍तियों की एक साथ जानकारी प्राप्त करना संभव है, जहाँ किसी अभिव्यक्ति पर तत्काल प्रतिक्रिया देना ही संभव नहीं, बल्कि उस अभिव्यक्ति को उस पर प्राप्त सभी प्रतिक्रियाओं के साथ एक जगह साथ-साथ देख पाना भी संभव है। इतना ही नहीं, यह मीडिया लोकतंत्र में नागरिकों के वोट के अधिकार के समान ही हरेक व्यक्ति की भागीदारी के लिए हर क्षण उपलब्ध और खुली हुई है। (न्‍यू मीडिया 'कंपोजिट मीडिया' है : देवेन्‍द्र कुमार देवेश)
हिन्दी से पंजाबी यान्त्रिक अनुवादक

हिन्दी से पंजाबी यान्त्रिक अनुवादक, पंजाब विश्वविद्यालय, पटियाला में डा गुरप्रीत सिंह और डा विशाल गोयल द्वारा विकसित किया था, जिसका उद्देश्य हिन्दी पाठ का पंजाबी पाठ मे अनुवाद करना था। यह सीधी अप्रोच पर आधारित है। इसमे पूर्वप्रक्रमण (पाठ सामान्यिकरण, विन्यास प्रतिस्थापन, व्यक्तिवाचक संज्ञा प्रतिस्थापन), अनुवाद इन्जन (उपनाम पहचान, शीर्षक पहचान, शब्दकोश खोजन, शब्दार्थ असंदिग्धता, रूपान्तरण विश्लेषण, लिप्यन्तरण) और पश्चातवर्ती प्रक्रमण मापांक सम्मिलित हैं। यह अनुवादक उपयोग हेतु ऑनलाइन उपलब्ध है। इसकी सुबोधता परीक्षण शुद्धता ९४% है। इसके विकासकर्ता अभी भी इसकी शुद्धता सुधारने पर काम कर रहे हैं।
अपार्टमेंट (फ़िल्म)

पटकथा

प्रीति सेनगुप्ता (तनुश्री दत्ता) एक एयर होस्टेस है जो अपने बॉयफ्रेण्ड करण मल्होत्रा (रोनित रॉय) के साथ रहती है।
सूतू-त्स्वाना भाषाएँ

सूतू-त्स्वाना भाषाएँ (Sotho-Tswana languages) दक्षिणी अफ्रीका में बोली जाने वाली बांटू भाषाओं की एक उपशाखा है। इसकी स्वयं दो उपशाखाएँ हैं: त्स्वाना भाषाएँ और सूतू भाषाएँ। कुल मिलाकर यह भाषाएँ दक्षिण अफ़्रीका, लिसूतू और बोत्स्वाना में बोली जाती हैं।
विद्यावती

प्रारंभिक जीवन और शिक्षा

उन्होंने बंसिलाल बालिका विद्यालय, बेगम बाज़ार से हिंदी माध्यम में और दूसरी भाषा के रूप में मराठी भाषा पढ़ाई की, और 1955 में एचएससी पास की। 1957 में, उन्होंने कोटी वुमेन्स कॉलेज में अंग्रेजी माध्यम के साथ अपने इंटरमीडिएट की थी। 
1959 में, उन्होंने उसी कॉलेज से वनस्पति विज्ञान, प्राणी शास्त्र विज्ञान और रसायन विज्ञान के साथ प्रथम श्रेणी में बीएससी पास की। 1961 में,  एमएससी वनस्पति विज्ञान मै पोस्ट-स्नातक स्तर की पढ़ाई के लिए, वह उस्मानिया विश्वविद्यालय में शामिल हो गयी और प्रथम विभाजन में पारित किया।
 प्रो. जाफर निजाम और प्रो. एम. आर. सक्सेना के सक्षम मार्गदर्शन के तहत वर्ष 1 9 67 में उन्हें उस्मानिया विश्वविद्यालय से 'प्रायोगिक और साइटोलॉजिकल स्टडीज ऑन सर्टेन डेस्मिड्स' पर उनकी थीसिस के लिए पीएचडी से सम्मानित किया गया।
जैसा कि अधिकांश साहित्य जर्मन में थे, उन्होंने तीन वर्षों की अवधि के लिए जर्मन कक्षाएं नामांकित कीं और 1963 से 1965 तक आर्ट्स कॉलेज, उस्मानिया विश्वविद्यालय में जर्मन भाषा में वरिष्ठ और जूनियर डिप्लोमा पास किया।
उनका विशेषज्ञता क्षेत्र हाइड्रोबोलॉजी, फ्योकोलॉजी, साइटोलॉजी और अल्ट्रास्ट्राकचर इकोलॉजी है।
यरूशलम में संयुक्त राज्य अमेरिका दूतावास

इतिहास

14 मई, 2018 को इज़राइल की 70 वीं वर्षगांठ पर दूतावास यरूशलम में खोला गया।. इसे अमेरिकी राष्ट्रपति डोनाल्ड ट्रम्प प्रशासन द्वारा तेल अवीव से स्थानांतरित किया गया था। यह कदम 23 अक्टूबर, 1995 के यरूशलम दूतावास अधिनियम के पारित होने के 23 साल बाद आया था, जिसने 31 मई 1 999 को इस कदम के लिए समय सीमा तय की थी। क्लिंटन, बुश और ओबामा प्रशासन ने सभी ने इस कदम को स्थगित कर दिया था। यूजीन कोंटोरोविच ने दावा किया कि इस क्षेत्र में अमेरिकी दूतावास को स्थानांतरित करने का निर्णय संयुक्त राज्य अमेरिका के लिए इजराइल की संप्रभुता को मान्यता दे रहा है, जिसने यरूशलम पर 1967 में छह दिनों के युद्ध में कब्जा कर लिया था।.

प्रभाव

फिलिस्तीनी अधिकारियों ने चेतावनी दी कि इससे "निष्क्रिय युद्ध" और हिंसक विरोध हो सकती है।. दूतावास का उद्घाटन 2018 गाजा सीमा विरोध के सबसे खतरनाक दिन के दौरान हुआ, जिसमें 57 से अधिक फिलिस्तीनियों की मौत हो गई थी।.
अमेरिका ने कई अन्य देशों को अपने दूतावासों को यरूशलेम ले जाने का इरादा घोषित करने का नेतृत्व किया। अमेरिकी दूतावास खोले जाने के दो दिन बाद, ग्वाटेमाला ने यरूशलेम में अपना दूतावास खोला।. यूरोप और विदेश मामलों के फ्रांसीसी मंत्री जीन-यवेस ले ड्रियन ने कहा, "यह निर्णय अंतरराष्ट्रीय कानून और विशेष रूप से सुरक्षा परिषद और संयुक्त राष्ट्र महासभा के संकल्पों का उल्लंघन करता है।"
मैत्री मिसाइल

मैत्री मिसाइल (Maitri missile) परियोजना एक अगली पीढ़ी की त्वरित प्रतिक्रिया सतह से हवा में मार करने वाली मिसाइल है। इसके उत्पादों के अनुसार यह 100 प्रतिशत लक्ष्य को मार सकती है। यह भारत के रक्षा अनुसंधान एवं विकास संगठन द्वारा विकसित की जा रही है। यह एक कम दूरी (15 किमी, 9.3 मील) की सतह से हवा में बिंदु रक्षा मिसाइल प्रणाली है।
सोनल शाह

सोनल शाह (२० मई सन १९६८ को मुम्बई में जन्मीं) भारतीय मूल की एक अमेरिकी ख्यातनाम अर्थशास्त्री हैं। वह गूगल की वैश्विक विकास टोली में काम करतीं हैं किन्तु अभी हाल ही में (नवम्बर २००८) उन्हें अमेरिका के निर्वाचित राष्ट्रपति बराक ओबामा की ट्रांजिशन (संक्रमण) टीम का सदस्य नियुक्त किया गया है। चालीस वर्षीया सोनल शाह उस टीम की सदस्य हैं जिसमें प्राइवेट और सार्वजनिक क्षेत्र के अनुभवी लोगों का समावेश है। ये सदस्य ओबामा की ट्रांजिशन टीम को अलग अलग दायरों में अपनी विशेषज्ञता का लाभ उपलब्ध कराएँगे।
माधव मंत्री

व्यक्तिगत जीवन

मंत्री का जन्म 1 सितम्बर 1921 को महाराष्ट्र के नासिक में हुआ। वो भारतीय क्रिकेट खिलाड़ी और पूर्व कप्तान सुनील गावस्कर के मामा लगते थे। वो जीवन भर अविवाहित रहे।

क्रिकेट कैरियर

मंत्री ने भारतीय क्रिकेट टीम के सदस्य के रूप में 1950 के दशक विकेट कीपर और बल्लेबाज के रूप क्रिकेट खेला। उन्होंने एक मैच भारत (1951), दो मैच इंग्लैंड (1952) और एक मैच ढाका (1954- 55) में खेला। उन्होंने अपने जीवन के चार अन्तरराष्ट्रीय टेस्ट मैचों में 63 रन बनाये, आठ कैच लिए और एक स्टम्पिंग की।

निधन

माधव को 1 मई 2014 को पहली बार दिल का दौरा पड़ा जिसके बाद वो मुम्बई में लीलावती अस्पताल में भर्ती हुये। 23 मई 2014 को दिल का दौरा पड़ने से उनका निधन हो गया। वो 92 वर्ष के थे।
वरुण के प्राकृतिक उपग्रह

हमारे सौर मण्डल के आठवे ग्रह वरुण (नॅप्टयून) के १३ ज्ञात प्राकृतिक उपग्रह हैं। इनमें से ट्राइटन बाक़ी सबसे बहुत बड़ा है। अगर वरुण के सारे चंद्रमाओं का कुल द्रव्यमान देखा जाए तो उसका ९९.५% इस एक उपग्रह में निहित है। ट्राइटन वरुण का इकलौता उपग्रह है जो अपने गुरुत्वाकर्षक खिचाव से अपना अकार गोल कर चुका है। बाक़ी सभी चंद्रमाओं के अकार बेढंगे हैं। ट्राइटन का अपना पतला वायुमंडल भी है, जिसमें नाइट्रोजन के साथ-साथ थोड़ी मात्रा में मीथेन और कार्बन मोनोऑक्साइड भी मौजूद हैं। ट्राइटन की सतह पर औसत तापमान -२३५.२° सेंटीग्रेड है। १९८६ में पास से गुज़रते हुए वॉयेजर द्वितीय यान ने कुछ ऐसी तस्वीरें ली जिनमें ट्राइटन के वातावरण में बादलों जैसी चीज़ें नज़र आई थीं। ट्राइटन की वरुण की इर्द-गिर्द परिक्रमा की कक्षा थोड़ी अजीब है जिस से वैज्ञानिक अनुमान लगते हैं के ट्राइटन वरुण से दूर कहीं और बना था और भटकते हुए वरुण के पास जा पहुंचा जहाँ वह वरुण के तगड़े गुरुत्वाकर्षण की पकड़ में आ गया और तब से उसकी परिक्रमा कर रहा है।
मुंशी दयानारायण निगम

मुंशी दयानारायण निगम बीसवीं सदी के प्रारंभ में कानपुर से प्रकाशित होने वाली उर्दू पत्रिका ज़माना के संपादक थे। उन्होंने प्रेमचंद की पहली कहानी दुनिया का सबसे अनमोल रतन प्रकाशित की थी। नवाबराय के नाम से लिखने वाले लेखक को प्रेमचंद नाम भी मुंशी दयानारायण निगम ने दिया था।
जन्म तथा शिक्षा मुंशी दयानारायण निगम का जन्म 22 मार्च, 1882 को उत्तर प्रदेश राज्य के कानपुर शहर में हुआ था। उन्होंने 'इलाहाबाद विश्वविद्यालय', उत्तर प्रदेश से शिक्षा पाई थी। निगम जी विद्वान् व्यक्तित्व के धनी थे। वे अंग्रेज़ी, उर्दू, फ़ारसी के साथ-साथ ये बंगला, गुजराती और मराठी भाषाओं के भी ज्ञाता थे। सम्पादक व समाज सुधारक दयानारायण निगम ने मासिक पत्र 'ज़माना' के माध्यम से 'उर्दू साहित्य' की अभूतपूर्व सेवा की। यद्यपि निगम जी राष्ट्रीय विचारों के व्यक्ति थे, किन्तु संघर्ष की राजनीति से वे प्राय: अलग ही रहे। समाज सुधार उनका प्रिय विषय था, और वे अंतर्जातीय और 'विधवा विवाह' पर बड़ा बल देते थे। कहते हैं कि उनके आग्रह पर ही मुंशी प्रेमचन्द एक विधवा स्त्री से विवाह करने के लिए तैयार हुए थे। मुंशी प्रेमचन्द की अधिकांश उर्दू रचनाएँ 'ज़माना' में ही छपती थीं। मोहम्मद इक़बाल की प्रसिद्ध रचना 'सारे जहाँ से अच्छा हिन्दोस्तां हमारा' भी 'ज़माना' में ही पहली बार प्रकाशित हुई थी।
मोलिब्डेनम हेक्साकार्बोनिल

मोलिब्डेनम हेक्साकार्बोनिल एक अकार्बनिक यौगिक है।
भांडेर विधानसभा निर्वाचन क्षेत्र

See Also

भांडेर
सिडाडे दे गोवा

सिडाडे दे गोवा, पंजीम एक प्रमुख 5 सितारा होटल हैं।  40 एकड़ के निजी जमीन पर फैला यह होटल समुद्र तट के पास स्थित हैं। पंजीम से १० मिनट की दूरी पर बस इस होटल की स्थापत्य कला किसी पुर्तगाली गांव से मिलती जुलती हैं। यह होटल भारत के गोवा राज्य में स्थित हैं जो विदेशी पर्यटकों के बीच अपने समुद्र तटों के चलते काफी प्रसिद्ध हैं।

इतिहास

१९८२ में निर्मित इस होटल की डिजाइनिंग चार्ल्स कोरिया द्वारा की गयी थी।  जो अपने समय के बहुत ही नामी आर्किटेक्ट थे एवं इन्होने कई शहरों की डिजाइनिंग की थी। भारत में पुर्तगालियों का आगमन ५०० साल पहले हुआ था एवं यह होटल उसी विरासत को समेटे हुए हैं। होटल के लॉबी में लगी हुई वास्को डी गामा की मूर्ति शायद उसी परंपरा को आगे बढाती हैं। भारत में मिलने से पहले गोवा पुर्तगाल के ही कब्जे में था। “सिदादे डे” एक पुर्तगाली शब्द हैं जिसका हिंदी में अर्थ शहर होता हैं।
अख्तर अली गुलाम काजी

अख़्तर अली ग़ुलाम क़ाज़ी, एक पाकिस्तानी राजनेता थे। वे सिंध प्रांत के पूर्व दो बार निर्वाचित मुख्यमंत्री और इस्लामी जम्हूरी इत्तेहाद के सक्रिय राजनीतिक कार्यकर्ता थे
वृहत त्वरित यातायात प्रणाली (चेन्नई)

गलियारे

गलियारा १: चेन्नई बीच — सेंट थॉमस माउंट [२७ कि.मी.]
गलियारा २: तिरुवन्मियूर — मामल्लपुरम
एम.आर.टी.एस गलियारे को तिरुवन्मियूर से मामल्लपुरम तक विस्तार करने की योजना बनायी गयी है।
वामसी मुथा

वामसी मुथा को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे यू॰एस॰ए॰ से हैं।
डीडी सह्याद्री

डीडी सह्याद्री एक मराठी चैनल है। यह एक मनोरंजन चैनल है।
तालजङ्घ (हैहय)

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
रोज़लिन खान

करियर

खान टेलीविजन विज्ञापनों में फ्रूटी ड्रिंक, मोनाको बिस्कुट और केल्विनेटर के लिए विशेष रूप से दिखाई दी हैं।
राजस्‍थान स्‍वास्‍थ्‍य विज्ञान विश्‍वविद्यालय

राजस्‍थान स्‍वास्‍थ्‍य विज्ञान विश्‍वविद्यालय (Rajasthan University of Health Sciences) जयपुर में स्थित राजस्थान का राज्य विश्वविद्यालय है। इसकी स्थापना २५ फरवरी २००५ को राजस्थान स्वास्थ्य विज्ञान विश्वविद्यालय अधिनियम २००५ के अन्तर्गत की गयी थी। यह जनवरी २००६ से कार्य करना आरम्भ कर दिया।
इस विश्वविद्यालय का उद्देश्य चिकित्सा और स्वास्थ्य विज्ञान के क्षेत्र में  उन्नत ज्ञान का प्रसार करना है । विश्वविद्यालय, अपने से संबद्ध विभिन्न सरकारी कॉलेजों (आयुर्विज्ञान, दंतचिकित्सा, नर्सिंग, फार्मेसी और पैरामैडिकल) में पढ़ रहे छात्रों और निजी कॉलेजों / संस्थानों को विभिन्न धाराओं में शैक्षणिक और अनुसंधान सुविधाओं को प्रदान करता है। विश्वविद्यालय में ही प्रणालीगत निर्देश, शिक्षण, प्रशिक्षण और अनुसंधान गतिविधियों पर ध्यान केंद्रित करके दुनिया चिकित्सा शिक्षा के क्षेत्र में एक नेता बनाने की प्रक्रिया प्रयास करता है।
प्राकृतिक चरागाह

प्राकृतिक चारागाह (Rangeland) ऐसी जमीन होती है जहाँ पर घास की बहुलता होती है और पालतू अथवा जंगली पशु इनमें चर कर अपना भरण-पोषण करते हैं। यह चरागाह से इन अर्थों में भिन्न होती है कि यहाँ की घास प्रजातियाँ मूल रूप से उसी स्थान पर पायी जाने वाली होती हैं और प्राकृतिक रूप से पैदा होती हैं जबकि चरागाह (पाश्चर) में मानव हस्तक्षेप अधिक होता है और यह केवल पालतू पशुओं के लिए नियत होती है तथा यहाँ घास की प्रजातियाँ भी मनुष्य द्वारा प्रतिस्थापित की गयी हो सकती हैं। ऐसी चरागाहों में घास के मैदान, झाड़ीभूमियाँ, वुडलैंड, अर्धशुष्क चारागाह अथवा नमभूमि इत्यादि प्राकृतिक प्रदेश आते हैं। इनमें लंबी कठोर पत्तियों वाली घास भूमि से लेकर स्टेपी तुल्य मैदान शामिल हैं और यहाँ तक कि टुंड्रा प्रदेश के भी भाग शामिल हैं जहाँ कुछ काई जैसी मामूली वनस्पतियाँ पायी जाती हैं किन्तु ये स्थानीय पशुओं के चरने के काम आती हैं।
रेंजलैंड विश्व के भूमि वाले हिस्से में सबसे अधिक क्षेत्र घेरने वाले इलाके हैं अगर हम केवल उपयोग योग्य भूमि (संसाधन) की बात करें। ये काफ़ी गत्यात्मक पारितंत्र होते हैं और वर्तमान में अतिचारण, आक्रमणकारी प्रजातियों का आगमन, और जलवायु परिवर्तन इन प्राकृतिक चरागाहों को प्रभावित करने वाले मुख्य तत्व हैं।
आरोग्य मंदिर

आरोग्य मन्दिर भारत के उत्तर प्रदेश के गोरखपुर नगर में स्थित एक प्राकृतिक चिकित्सालय है। यह गोरखपुर रेलवे स्टेशन से पाँच किलोमीटर की दूरी पर, बाबा राघवदास मेडिकल कॉलेज रोड पर, आम बाजार एवं राप्तीनगर के निकट अवस्थित है।
इसकी स्थापना सन् 1940 में डॉ॰ विट्ठलदास मोदी के द्वारा की गयी थी। 140 शैयाओं वाला यह प्राकृतिक चिकित्सालय प्राकृतिक परिवेश में अवस्थित है। इसके आस-पास युक्लिप्टस और अशोक के अनेकों पेड़ और आम का बाग है। भवन के सामने सुन्दर, सुगन्धित पुश्पों का उद्यान है।